[ca] L'objecte d'estudi de l'article és de fer una revisió a la presència i a la influència de Vicent Andrés Estellés en la formació literària i, sobretot, en la producció escrita de Manel Garcia Grau. D'una banda, s'hi comenten els seus treballs en prosa que tracten sobre Estellés, els quals són de crítica literària i d'estudi de la literatura, i també les seues col·laboracions periodístiques. D'altra banda, s'hi estudia la incorporació i la presència del poeta de Burjassot al llarg de tota la producció poètica de l'autor castellonenc, en les dues etapes de la seua evolució. El treball constata com Garcia Grau, en descobrir Estellés, en rep la influència en els primers llibres de poemes i alhora li ret homenatge mitjançant alguns textos; també com, després, l'estudia com a crític i estudiós de la literatura aprofundint-hi en la seua poesia; i com, finalment, una vegada en coneix millor l'obra i el llegat literari, l'incorpora en nous poemes dels llibres de maduresa des de la intertextualitat i la hipertextualitat amb textos estellesians. Tot plegat permet concloure que en la primera etapa poètica de Garcia Grau incorpora i afegeix Estellés com influència literària i mostra la seua presència en alguns poemes, mitjançant citacions, epígrafs, dedicatòries, homenatge al poeta…; i, en canvi, en la segona etapa, l'aprofita, l'utilitza i l'integra literàriament en la configuració dels seus textos tenint-lo com a referent i font de préstecs, com a model textual i fins i tot hipotext per a l'elaboració dels seus hipertextos. Aquest nou aprofitament d'Estellés deriva de l'estudi i anàlisi que mentrestant Garcia Grau n'ha fet en l'aprofundiment estellesià dels seus treballs en prosa, tant en col·laboracions periodístiques, com en articles de crítica literària i d'estudi de la literatura. El jove poeta castellonenc sempre va tenir com a punt de referència l'obra del poeta de Burjassot.

[en] The aim of the article is to review the presence and impact Vicent Andrés Estellés has on the literary formation and, above all, on the work written by Manel Garcia Grau. On the one hand, his prose works on Estellés are discussed, which include literary criticism and the study of literature, as well as his journalistic collaborations. On the other hand, the incorporation and presence of the poet born in Burjassot throughout the entire poetic production of Manel Garcia Grau are also studied, of course in both stages of his evolution. The work also notes how the latter, upon discovering Estellés, is influenced by his figure in his early books of poems and also pays tribute to him through some texts. It also examines how he later studied Estellés as a critic and scholar of literature, thus delving into his poetry. Finally, once he is more familiar with Estellés' work and literary legacy, he includes him in new poems of his mature books through intertextuality and hypertextuality with Estellesian texts. In conclusion, in the first poetic stage of Garcia Grau, the author incorporates Estellés as a literary influence and shows his presence in some poems by means of quotations, epigraphs, dedications, tribute to the poet, etc. In contrast, in the second stage, he uses and integrates Estellés into the configuration of his texts, considering him a reference and a source of borrowings, a textual model, and even a hypotext for the preparation of its hypertexts. This new use of Estellés stems from the study and analysis that Garcia Grau conducted in the meantime on the Estellesian aspects of his prose works, both in journalistic collaborations, and in literary criticism and literature study articles. The young poet from Castellon always had as a point of reference the poetic work of the poet from Burjassot.